Na temelju članak 26. stavka 3. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17, 151/22), članka 11. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (»Narodne novine«, broj 37/23) i članka 46. Statuta Općine Dubrovačko primorje (»Službeni glasnik Dubrovačko-neretvanske županije« broj 15/22), Općinski načelnik Općine Dubrovačko primorje, 26. rujna 2025. god. donosi

**ODLUKU**

**o usvajanju Provedbenog programa Općine Dubrovačko primorje za razdoblje od 2025. do 2029. godine**

I.

Ovom Odlukom usvaja se Provedbeni program Općine Dubrovačko primorje za razdoblje od 2025. do 2029. godine (u daljnjem tekstu: Provedbeni program). Provedbeni program jedinice lokalne samouprave je kratkoročni akt strateškog planiranja povezan s višegodišnjim proračunom kojeg općinski načelnik, donosi u roku od 120 dana od dana stupanja na dužnost, a odnosi se na mandatno razdoblje te opisuje prioritetne mjere i aktivnosti za provedbu ciljeva iz povezanih, hijerarhijski viših akata strateškog planiranja od nacionalnog značaja i od značaja za jedinice lokalne i područne (regionalne) samouprave.

II.

Provedbeni program objavit će se u Službenom glasniku Dubrovačko-neretvanske županije te na službenoj web stranici Općine i dostupan je javnosti u skladu sa odredbama Zakona o sustavu strateškog planiranja.

III.

Ova odluka stupa na snagu danom donošenja, a objavit će se u Službenom glasniku Dubrovačko-neretvanske županije.

KLASA: 400-01/25-01/2

URBROJ: 2117/05-25-2

Slano, 26. rujna 2025. god.

OPĆINSKI NAČELNIK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis i pečat)